CELEX: 62012TN0072
Language: fi
Date: 2012-02-17 00:00:00
Title: Asia T-72/12: Kanne 17.2.2012 — Bank Mellat v. neuvosto

14.4.2012   
            
            
               FI
            
            
               Euroopan unionin virallinen lehti
            
            
               C 109/28
            
         Kanne 17.2.2012 — Bank Mellat v. neuvosto
   (Asia T-72/12)
   2012/C 109/58
   Oikeudenkäyntikieli: englanti
   
      Asianosaiset
   
   
      Kantaja: Bank Mellat (Teheran, Iran) (edustajat: solicitor S. Zaiwalla, solicitor P. Reddy ja solicitor F. Zaiwalla, M. Brindle, QC ja barrister R. Blakeley)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston päätöksen 2011/783/YUTP (1) ja neuvoston täytäntöönpanoasetuksen N:o 1245/2011 (2) kantajaa koskevilta osin; sekä
            
         
               —
            
            
               toteamaan, ettei neuvoston päätöksen 2010/413/YUTP (3) 19 artiklan 1 kohdan b alakohtaa ja 20 artiklan 1 kohdan b alakohtaa sekä neuvoston asetuksen (EU) N:o 961/2010 (4) 16 artiklan 2 kohtaa sovelleta kantajaan;
            
         
               —
            
            
               toteamaan, ettei Euroopan unionin tuomioistuimen peruskirjan 60 artiklan 2 kohtaa sovelleta kantajan merkitsemisen luetteloon kumoamiseen; ja
            
         
               —
            
            
               velvoittamaan vastaajan maksamaan tästä kanteesta aiheutuvat kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäisen kanneperusteen mukaan neuvoston päätöksen 2010/413/YUTP ja neuvoston asetuksen (EU) N:o 961/2010 mukaiset aineelliset edellytykset luetteloon merkitsemiselle eivät täyty kantajan osalta ja/tai vastaaja teki ilmeisen arviointivirheen arvioidessaan, täyttyivätkö nämä edellytykset, tutkiessaan kantajan merkitsemistä luetteloon.
            
         
               2)
            
            
               Toisen kanneperusteen mukaan sillä, että kantaja on edelleen merkittynä luetteloon, loukataan kantajan omistusoikeutta ja suhteellisuusperiaatetta.
            
         
               3)
            
            
               Kolmannen kanneperusteen mukaan vastaaja rikkoi seuraavia menettelyllisiä vaatimuksia: (i) perusteluvelvollisuus; ja (ii) puolustautumisoikeuksien kunnioittaminen ja oikeus tehokkaaseen oikeussuojaan, kun se piti kantajan luetteloon merkitsemisen voimassa.
            
         
               4)
            
            
               Neljännen kanneperusteen mukaan myös tämä kanne on hyväksyttävä, jos kantajan kanne asiassa T-496/10, Bank Mellat vastaan neuvosto, hyväksytään.
            
         
      (1)  Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annettu neuvoston päätös 2011/783/YUTP (EUVL L 319, 2.12.2011, s. 71).
   
      (2)  Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annettu neuvoston täytäntöönpanoasetus (EU) N:o 1245/2011(EUVL L 319, 2.12.2011, s. 11).
   
      (3)  Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annettu neuvoston päätös 2010/413/YUTP (EUVL 2010 L 195, s. 39).
   
      (4)  Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annettu neuvoston asetus (EU) N:o 961/2010 (EUVL 2010 L 281, s. 1).